ইমরান হাশমী

**সৈয়দ ইমরান আনোয়ার হাশমী** (, ; জন্ম ২৪শে মার্চ ১৯৭৯) একজন ভারতীয় অভিনেতা, যিনি প্রধানত হিন্দি চলচ্চিত্রে কাজ করেন। প্রথমদিকে সাহসী দৃশ্যে অভিনয়ের জন্য পরিচিত হলেও পরবর্তীতে তিনি চলচ্চিত্রে শক্তিশালী চরিত্রে অভিনয় করেছেন। ভারতের অন্যতম ব্যতিক্রমী অভিনেতা হিসেবে বিবেচিত হাশমী চারটি ফিল্মফেয়ার পুরস্কারের মনোনয়ন পেয়েছেন।

তিনি তাঁর অভিনয়জীবন শুরুর আগে ২০০২ সালের ভৌতিক চলচ্চিত্র *[[রাজ|রাজ়ে]]* সহকারী পরিচালক হিসেবে কাজ করেছিলেন। ২০০৪ সাল নাগাদ হাশমী *[[মার্ডার (২০০৪-এর চলচ্চিত্র)|মার্ডার]]* (২০০৪), *জ়হর* (২০০৫), *[[আশিক বনায়া আপনে]]* (২০০৫), *কলযুগ* (২০০৫), *[[আকসার|আক্সর]]* (২০০৬) এবং *[[গ্যাংস্টার (২০০৬-এর চলচ্চিত্র)|গ্যাংস্টার]]* (২০০৬)-সহ বেশ কয়েকটি সফল রোমাঞ্চকর চলচ্চিত্রে অভিনয়ের মাধ্যমে হিন্দি সিনেমার অন্যতম প্রধান অভিনেতা হিসেবে নিজেকে প্রতিষ্ঠিত করেন। তবে এরপর তিনি বক্স অফিসে দুর্বল ব্যবসা করা কয়েকটি চলচ্চিত্রে অভিনয় করেন। অতঃপর তিনি প্রশংসিত অ্যাকশন নাট্য *[[আওয়ারাপন (২০০৭-এর চলচ্চিত্র|আওয়ারাপনে]]* (২০০৭) প্রধান চরিত্রে অভিনয় করেন।

২০০৮ সাল হাশমীর জন্য একটি মোড় ঘোরানো সময় ছিল, যখন তিনি অপরাধ নাট্য *[[জন্নত (২০০৮-এর চলচ্চিত্র)|জন্নতে]]* একজন প্রতারকের ভূমিকায় অভিনয় করেন। পরবর্তীতে তিনি ভৌতিক চলচ্চিত্র *[[রাজ: দ্য মিস্ট্রি কন্টিনিউজ]]* (২০০৯), জীবনীমূলক নাট্য *[[দ্য ডার্টি পিকচার]]* (২০১১), মনস্তাত্ত্বিক রোমাঞ্চকর নাট্য *[[মার্ডার ২]]* (২০১১), প্রণয়ধর্মী হাস্যরসাত্মক নাট্য *[[দিল তো বাচ্চা হ্যায় জি|দিল তো বচ্চা হ্যা জী]]* (২০১১), অপরাধমূলক রোমাঞ্চকর নাট্য *[[জন্নত ২]]* (২০১২) এবং অতিপ্রাকৃত রোমাঞ্চকর নাট্য *[[রাজ ৩]]* (২০১২) ও *[[এক থী ডায়ন]]* (২০১৩) — এসব চলচ্চিত্রে ব্যতিক্রমী চরিত্রে অভিনয় করে ব্যাপক প্রশংসা কুড়োন। অধোলৌকিক রোমাঞ্চকর নাট্য *ওয়ান্স আপন এ টাইম ইন মুম্বই* (২০১০) এবং রাজনৈতিক রোমাঞ্চ *[[শাংহাই (২০১২-এর চলচ্চিত্র)|শাংহাই]]* (২০১২) উভয় চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন পান।

পরপর বেশ কয়েকটি বক্স অফিস ব্যর্থতার পর তিনি জীবনীমূলক ক্রীড়ানির্ভর নাট্য *[[আজহার (চলচ্চিত্র)|আজহারে]]* নামীয় চরিত্রে এবং ভৌতিক নাট্য *[[রাজ: রিবুট]]ে* (উভয়ই ২০১৬) অভিনয় করেন এবং *[[হামারি আধুরি কাহানী|হমারী অধূরী কহানী]]* (২০১৫) ও *[[বাদশাহো]]*তে (২০১৭) তাঁর অভিনয়ের জন্য প্রশংসিত হন। এরপর তিনি কিছু সময়ের বিরতিতে ছিলেন। তিনি পুনরায় বাণিজ্যিকভাবে সফল অ্যাকশন থ্রিলার *[[টাইগার ৩]]* (২০২৩) এবং তেলুগু চলচ্চিত্র *[[দে কল হিম ওজি]]র* মাধ্যমে অভিনয়ে ফেরেন, যা তার তেলুগু অভিষেকও বটে। টাইগার ৩-এ অভিনয়ের জন্য তিনি তৃতীয়বারের মতো ফিল্মফেয়ার শ্রেষ্ঠ পার্শ্ব অভিনেতার মনোনয়ন অর্জন করেন।

চলচ্চিত্রে অভিনয়ের পাশাপাশি, হাশমী তাঁর ছেলের অসুস্থতা নিয়ে একটি আত্মজীবনীমূলক বই প্রকাশ করেছেন এবং তিনি বিভিন্ন ব্র্যান্ড ও পণ্যের জন্য একজন সুপরিচিত সেলিব্রিটি প্রচারদূত। ২০০৬ সালে তিনি পারভীন শাহানীকে বিয়ে করেছেন, তাঁদের এক পুত্রসন্তান রয়েছে।

## প্রাথমিক জীবন
ইমরান হাশমির বাবা আনোয়ার হাশমী এবং মা মাহেররা হাশমী। ইমরান হাশমীর বাবা মুসলিম এবং মা একজন রোমান ক্যাথলিক। তিনি তার নামের প্রথম অংশ ফারহান বাদ দিয়ে আসল নাম ইমরান হাশমী রাখেন। তিনি মুম্বায়ের স্যদেনহাম কলেজ থেকে গ্রাফিক এবং এনিমেটেডের উপর পড়া লেখা করেছেন।

## অভিনয় জীবন
ইমরান হাশমীর অভিনয় জীবনের শুরু হয় *[[ফুটপাথ (২০০৩-এর চলচ্চিত্র)|ফুটপাথ]]* (২০০৩) ছবির মাধ্যমে, তবে বক্স অফিসে খুব একটা সাড়া ফেলেনি । পরের বছর সহ অভিনেত্রী মল্লিকা শেরওয়াত এর সাথে *[[মার্ডার (২০০৪-এর চলচ্চিত্র)|মার্ডার]]* (২০০৪) ছবিটা বক্স অফিসে তুমুল আলোড়ন সৃষ্টি করে। ২০০৫ সালে আদিত্য দত্ত পরিচালিত আশিক বানায়া আপনে এবং পরিচালক মোহিত সুরীর কলিযুগ ছবিতে অভিনয় করেন । তবে এ গুলি মাঝারি মানের ব্যবসা করে। ২০০৬ সালে গ্যাংস্টার সেমি হিট হয় এবং *আকছার* ও *কিলার* ছবি গুলো ফ্লপ হয়। ২০০৭ সালে তিনটি ছবি করেন তার মধ্যে আওয়ারাপান মোটামুটি ব্যবসা করে এবং *গুড বয় ব্যাড বয়*, *দ্যা ট্রেন* ছবি গুলো বক্স অফিসে সাফল্য অর্জনে ব্যর্থ হয়।
২০০৮ সালে *জান্নাত* ছবিটা ব্যবসায়ীক এবং সমলোচনার দিক দিয়ে ১০০ ভাগ সফল হয় । তার অভিনয়েও আছে ভিন্ন রকম ভঙ্গীমা যা বিরল ।
তার পরবর্তী ছবি *ওয়ান্স আপন আ টাইম ইন মুম্বাই* (২০১০) তার অভিনয় দক্ষতার পরিচায়ক। পরবরতিতে তার ছবি *মার্ডার ২*(২০১১), *জান্নাত ২* (২০১২) ব্যাপক সফলতা পায়। তার ছবি *সাংহাই* (২০১২) তার অভিনয় প্রতিভাকে বিকশিত করেছে। তিনি বলিউডে সিরিয়াল কিসার ও চুম্বন দেবতা নামে পরিচিত।
## চলচ্চিত্র তালিকা (অসম্পূর্ণ)

## লেখক হিসেবে ইমরান

ইমরান হাশমী ক্যান্সার হতে আরোগ্য লাভকারী তার ছেলে আয়ানকে নিয়ে একটি বই লেখেন।বইটির নাম **"The Kiss of Life: How a Superhero and My Son Defeated Cancer".**

বইটিতে সহকারী লেখক হিসেবে কাজ করেছেন বিলাল সিদ্দিকী।

পেংগুইন প্রকাশনী হতে গ্রন্থটি ২০১৬ সালে এপ্রিল মাসে প্রকাশিত হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এ জন্ম
বিষয়শ্রেণী:ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের অভিনেতা
বিষয়শ্রেণী:পাকিস্তানি বংশোদ্ভূত ভারতীয় ব্যক্তি
বিষয়শ্রেণী:ভাট পরিবার